钦定古今图书集成/历象汇编/岁功典/第091卷 > 《周礼》 > 秋官
## 钦定古今图书集成/历象汇编/岁功典/第091卷 > 《周礼》 > 秋官

小司寇“岁终则令群士计狱弊讼，登中于天府。”

〈订义〉贾氏曰：群士，谓乡士、遂士以下。　王昭禹曰：“计狱者，计其多寡之数。弊讼者，察其情而断之，为有疑也。计非不弊，弊非不计，各有攸当而已。”　王氏曰：“中，狱讼之中，言事实之书。”　郑锷曰：“天府之职，掌受中也。登于天府，则宝之至，又以见允合乎天心之义。”